Türkiıäniň Kütahıa welaıatynda polis tarapyndan "ByLock" atly gizlin habar alyş ulgamyny ulanıandygy kesgitlenen we "gülençilerdigi" güman edilen 5 adamy ele salmak üçin gurnalan operasiıada, olar bilen bilelikde türkmenistanly bir türkmen studenti hem göz astyna alyndy.
Türk metbugatynda ıaıran habarlarda, Kütahıa welaıatynyň guramaçylykly jenaıata garşy göreş toparynyň "gülençidigi" güman edilıänlere garşy geçirilıän derňewleriniň çäginde kesgitlenen 7 salga şol bir wagtyň özünde operasiıa gurnaldy. Operasiıa mahaly öılerde giňgerimli barlag geçirildi.
Türkiıede "gülençileriň" özara aragatnaşyk üçin ulanıan "ByLock" atly gizlin habar alyş ulgamyny ulanıandygy kesgitlenen T.Z, J.Ç, M.Z.B, M.İ dagy bilen Dumlupynar uniwersitetinde okaıan Türkmenistanyň raıaty S.B. atly bir türkmen studenti hem göz astyna alyndy. Güman edilıänler saglyk barlagyndan geçirilenden soň, Kütahıanyň polis merkezine äkidildi.
Polis çeşmeleri operasiıada ıaşaıan ıerinde tapylmaıan ıene 2 sany güman edilıäniň hem ele salynmagy üçin, gözleg-agtaryş işiniň alnyp barylıandygyny habar berıär.
Türk dini ruhanysy Fethullah Gülen
Howpsuzlyk sebäpli adynyň agzalmazlygyny sorap, Azatlyk Radiosy bilen gürrüňdeş bolan bir türkmen studentiň aıtmagyna görä, Türkiıede okaıan türkmen studentleriniň köpüsi diıen ıaly pul ıagdaıy öwerlikli bolmansoň, "gülençileriň" öılerinde bolmagy saılap alıarlar. Onuň özi hem bir ıyla golaı wagtlap "gülençileriň" biriniň öıünde galypdyr.
İöne ol özüniň "gülençileriň" ulgamyna görä hereket etmändigini, ıagny namaz okamandygyny we olaryň agitasiıa kitaplaryna hem üns bermän, propaganda üışmeleňlerine gatnaşmandygyny öňe sürıär.
Onuň aıtmagyna görä, Türkiıede ıokary okuwy tamamlap giden türkmen studentleriniň ıarpysyndan gowragy "gülençileriň" öılerinde ıa-da umumy ıaşaıyş jaılarynda bolup, olardan pul hem beıleki kömekleri alyp, hatda käbirleri "gülençiler" tarapyndan ıörite wezipelere saılanyp, belli toparlara ıolbaşçylyk eden, olaryň kadalaryna görä ıetişen kadrlar bolup durıar.
Ol türkmen studenti sözüniň ahyrynda, Türkiıede okaıarka "gülençileriň" hatarynda diıseň aktiw hereket eden türkmen studentlerine häzire çenli degilmedigem bolsa, Türkiıede we Türkmenistanda güman edilıän käbir adamlara garşy alnyp barylıan operasiıalar sebäpli indi özüniň we beıleki köp sanly türkmen studentiniň Watana dolanmaga gorkup başlandygyny aıdıar.
İeri gelende ıatlap geçsek, geçen ıylyň dekabr aıynda, Türkiıäniň Sakarıa uniwersitetinde gülençilere garşy geçirilen operasiıada, studentlere agitasiıa işlerini alyp barıan bir türkmenistanly "gülençi" studentiň hem tussag edilendigine türk metbugatynda aıratyn üns çekilipdi.
Türkmenistanda-da "gülençidigi" güman edilıän ençeme adam tussag edilip, şol bir wagtyň özünde Halkara türkmen-türk uniwersitetiniň hem hut şeıle sebäpden ıapylandygy mälim edilipdi.
Gepiň gerdişine görä belläp geçsek, "gülençidigi" güman edilip tutulan türkmen studentiniň ykbaly barasynda degişli türkmen we türk resmilerden haısam bolsa bir kommentariıa almak Azatlyk Radiosyna başartmady.